
న్యూఢిల్లీ : భారతీయులంతా చిరునవ్వులు చిందించే వార్త ఇది! జూలై-సెప్టెంబరు త్రైమాసికంలో భారతదేశ స్థూల దేశీయోత్పత్తి (జీడీపీ) వృద్ధి రేటు పెరిగింది. ఐదు త్రైమాసికాల ఫలితాలు నిరాశపరచిన నేపథ్యంలో ప్రస్తుత ఆర్థిక సంవత్సరంలోని రెండో త్రైమాసికం (జూలై-సెప్టెంబరు)లో జీడీపీ వృద్ధి రేటు 6.3 శాతమని కేంద్ర ప్రభుత్వం ప్రకటించింది. ఏప్రిల్ - జూన్ త్రైమాసికంలో జీడీపీ వృద్ధి రేటు 5.7 శాతమన్న విషయం తెలిసిందే.ఆర్థిక వ్యవస్థకు జత చేసిన స్థూల విలువ 6.1 శాతం. అందరూ ఊహించినట్లుగానే ఆర్థిక వ్యవస్థ మళ్ళీ పుంజుకుంటోంది. జీఎస్టీ, పెద్ద నోట్ల రద్దు వల్ల ఏర్పడిన ఇబ్బందుల నుంచి వ్యాపారాలు బయటపడుతున్న సంకేతాలు కనిపిస్తున్నాయి.ఏప్రిల్-జూన్ త్రైమాసికంలో జీడీపీ వృద్ధి రేటు మూడేళ్ళ కనిష్ఠ స్థాయికి దిగజారింది, 5.7 శాతంగా నమోదైంది. తాజాగా 6.3 శాతానికి ఎగబాకింది. మాన్యుఫ్యాక్చరింగ్, మైనింగ్, వ్యవసాయ రంగాలు పుంజుకోవడం వల్ల జీడీపీకి గట్టి ఊతమిచ్చాయని చెప్తున్నారు.

newdhilly : bhaaratheeyulantaa chirunavvulu chindinche vaarta idhi! juulai-septembaru traimaasikamlo bharatadesa sthoola desheeyotpatti (gdp) vruddhi retu perigindi. aidu traimaasikaala phalitaalu niraasaparachina nepathyamlo prastuta aardhika samvatsaramloni rendo traimaasikam (juulai-septembaru)loo gdp vruddhi retu 6.3 saatamani kendra prabhutvam prakatinchindi. epril - joon traimaasikamlo gdp vruddhi retu 5.7 saatamanna vishayam telisinde.aardhika vyavasthaku jatha chesina sthoola viluva 6.1 saatam. andaruu oohinchinatlugaane aardhika vyavastha mallee punjukuntondi. gst, pedda notla raddu valla erpadina ibbandula nunchi vyaapaaraalu bayatapadutunna sanketaalu kanipistunnaayi.epril-joon traimaasikamlo gdp vruddhi retu moodella kanishta sthaayiki digajaarindi, 5.7 saatamgaa namodaindi. taajaagaa 6.3 saataaniki egabaakindi. manufacturing, mining, vyavasaaya rangaalu punjukovadam valla jeedipeeki gatti ootamicchaayani cheptunnaaru.